
Kasutusloa andmine (Aleksei Juhhanovi tn 3)

1. ASJAOLUD JA MENETLUSE KÄIK
01.11.2019 ehitisregistri keskkonda laekus läbivaatamiseks Aleksei Juhhanovi tn 3 kinnistule ehitusprojekti, projekteerija OÜ Estplain, töö nr 1911, kohaselt ehitatud mängukompleksi ning korvpalliväljaku kasutusloa taotlus nr 1911371/23223-1. Taotlusele on lisatud ehitusprojekt ning ehitusdokumentatsioon. 

01.11.2019 ehitisregistri keskkonnas, koduleht www.ehr.ee, on genereeritud kasutusloa eelnõu nr 1912371/18264, menetlus nr 191943 ning eelnõu on suunatud AS-le Narva Vesi, linnamajandusametile, kultuuriosakonnale, arhitektuuri ja planeerimise osakonnale, geodeesia ja maakorraldusosakonnale ning järelevalve osakonnale kooskõlastamiseks.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis ning valminud objektil on avastatud puuduseid ning ehitisregistri elektroonilise keskkonna kaudu kasutusloa taotlus on korduvalt tagastatud puuduste kõrvaldamiseks.
Mängukompleksi ning korvpalliväljaku paikvaatlusel on avastatud, et  korvpalliväljaku akrüülvärviga ülevärvimine ja märgistamine on sügisilmastiku tõttu tegemata ning väljaku ümbruses haljastustööd ja muru külvamine on lõpetamata. Mängukompleksi kummimassist aluskatte viimane kaitsekiht on paigaldamata ehk kummimassist aluskatte paksus ei vasta ehitusprojektis kavandatule. 
Ehitusseadustiku § 54 lg l kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale. Mängukompleksi ehitustööd ehitusprojekti kohaselt ei ole lõpetatud, seega mängukompleksile kasutusluba anda ei saa.  
Ehitusseadustiku § 50 lõike 5 kohaselt ehitise osale võib anda osakasutusluba, kui ehitise osa on valmis ning täidetud on õigusaktides esitatud nõuded. Eelkõige nõue, et ehitist on võimalik ohutult kasutada. Korvpalliväljak on valmis ning korvpalliväljakut ilma akrüülvärviga üle värvimise ja märgistamiseta saab ohutult kasutada.

 26.11.2019 ehitisregistri elektroonilisse keskkonda laekus edaspidiseks menetlemiseks ehitusdokumentatsioonis kõrvaldatud puudustega kasutusloa taotlus nr 1911371/23223-4. On genereeritud uus kasutusloa eelnõu nr 1912371/18264-4.

06.12.2019 ehitisregistri elektroonilises keskkonnas kõik kaasatud isikud  kooskõlastasid kasutusloa taotluse kasutusloa väljastamiseks.
Linnamajandusamet kooskõlastas „tingimisi“ järgmiste märkustega:
„Vastavalt vaegtööde aktile objektil Juhhanovi tn 3 on tegemata järgmised tööd: 1. Korvpalliväljaku akrüülvärviga üle värvimine ja märgistamine. 2. Tasakaaluraja turvaala dekoratiivse kihi paigaldamine. 3. Haljastustööd ja muru külvamine – tehtud pooleldi. Töövõtja garanteerib teostada kõik tegemata tööd esimesel võimalusel hiljemalt 15.05.2020. a. Töövõtja garanteerib, et objekt on täiesti ohutu ja seda võib kasutada ka ilma eelnimetatud dekoratiivsete elementideta.“

Järelevalve osakond kooskõlastas „tingimisi“ järgmiste märkustega:
Kooskõlastus ei laiene ehitusprojekti seletuskirja peatükis „Projekteeritava mängukompleksi kirjeldus“ kirjeldatud mängukompleksile, kuna mängukompleksi kummimassist aluskatte paksus ei vasta ehitusprojektis kavandatule ehk kummimassist aluskihi kaitsekiht on paigaldamata.

Seega ehitusseadustiku § 55 kohaselt Aleksei Juhhanovi tn 3 kinnistule ehitusprojekti, projekteerija OÜ Estplain, töö nr 191, kohaselt ehitatud korvpalliväljakule kasutusloa andmisest keeldumise põhjused puuduvad ning võib anda kasutusluba. 

2.	ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3.	Ehitusseadustiku § 50 lõike 5 kohaselt ehitise osale võib anda osakasutusloa, kui ehitise osa on valmis ning täidetud on õigusaktides esitatud nõuded, eelkõige nõue, et ehitist on võimalik ohutult kasutada.
2.4.	Ehitusseadustiku § 54 lõike 3 punkti 3 kohaselt kasutusloa kõrvaltingimusena võib eelkõige sätestada: lisakohustuse taotleda ehitise osakasutusloa andmise korral teatud tähtaja jooksul kasutusluba.

3.	OTSUS
3.1.	Väljastada Aleksei Juhhanovi tn 3 kinnistule ehitusprojekti, projekteerija OÜ Estplain, töö nr 1911, kohaselt ehitatud korvpalliväljakule kasutusluba.
3.2.	Kohustada ehitustööde tellijat korraldama:
3.2.1.	korralduse punktis 1 loetletud vaegtööde teostamise tähtajaks 15.05.2020;
3.2.2. 	taotleda Aleksei Juhhanovi tn 3 ehitatud mängukompleksile kasutusluba tähtajaks 17.05.2020.

4. RAKENDUSSÄTTED
4.1. Korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

